
PRAEFANDA. 

V entriculus,  et  cum  eo  caetera  organa  con¬ 
coctionis,  ad  laesiones  munerum  suorum,  quae 
maximi  sunt  momenti  in  oeconomia  animali, 
vel  morbis  sibi  peculiaribus  idiopathicis,  vel  illis 
e  consensu  suo  cum  aliis  partibus  corporis  hu¬ 
mani,  inde  symptomaticis  vocatis  orientibus, 
proclivis  est. 

Dyspepsia  ex  una  vel  altera  harum  duarum 
causarum  potest  induci,  et  ex  utraque  pariter 
occurrit. 

De  illa,  nimirum  Dyspepsia  Idiopathica, 
pauca  ad  historiam,  causas,  diagnosin,  prog- 
nosin,  et  curationem  pertinentia,  dicam. 

“  Phoebe  fave  !  novus  ingreditur  tua  templa  sacerdos.”  Tibullus. 

Nosologi  ante  tempus  venerandi  et  merito 
celeberrimi  Culleni,  dyspepsiam  ut  speciem 
distinctam  et  e  nulla  alia  pendentem  morbi,  in 
ordines  suos  nosologicos  necne  admitterent, 
haerebant,  quod  tantum  aliorum  morborum  eam 
esse  symptomaticam  sibi  persuaserunt,  unde 
Sauvagesius,  Linnaeus  et  Sagar  de  ea  non 
quidem  dicunt. 

Vogelius  eam  inter  species  numerosas  sui  ge¬ 
neris  Adynamiarum  ponit. 

Causam,  sed  non  casus  concurrentes  praeci¬ 
puos,  quibus  tam  plene  a  Culleno  definitus  est, 
memorat.  Hoc  pensum  hujus  ingenio  alto  et 
capaci  perficere  destinatum  est ;  quod  modo  se 
digno  implevit.  “  Anorexia,”  inquit,  “  nausea, 
“  vomitus,  infiatio,  ructus,  ruminatio,  cardialgia, 
“  gastrodynia,  pauciora,  saltem  vel  plura  horum 
cc  simul  concurrentia,  plerumque  cum  alvo  ad- 
cc  stricta,  et  sine  alio  vel  ventriculi  ipsius,  vel 
“  aliarum  partium  morbo.” 

Signa  hic  recensita  vel  possunt  vel  non  eo¬ 
dem  tempore  existere  :  etiam  in  eodem  homine 
unum,  duo,  vel  plura  horum  symptomatum 
uno  tempore,  vel  alio  morbi  et  non  altero,  ab¬ 
sint.  Interdum  symptomata  praecipua  satis  sunt 
constantia,  nunc  intervallum  doloribus  aegri 
permittunt. 


HISTORIA. 

Hic  morbus  raro  ante  pubertatem  aggredi¬ 
tur  ;  tunc  diaeta  magis  regularis,  tam  stricte 
per  primos  annos  quatuordecim  vel  quindecim 
vitae  servata,  deponitur,  et  alia  generis  magis 
mixti  pro  ea  adhibetur,  eodemque  tempore  mo¬ 
res  vitae  prorsus  irregulariores  fiunt. 

Nec  aetati  nec  corporis  temperamento  parcit. 

Quod  ad  tempestatem  anni  pertinet,  aliquan¬ 
to  frequentius  aestate  quam  hieme  saltem  oc¬ 
currit. 

in  zona  torrida  ac  in  aliis  pariter  occurrit. 
Fortasse  tamen  cum  hypochondriasi  conjuncta 

in  Britannia  et  Hibernia,  quam  in  fere  ulla  alia 
parte  orbis  terrarum  multo  frequentius  invadit. 

Inter  pubertatem  et  annum  quadragesimum 
saepissime  aggreditur,  et  posthac  vel  omnino 
cessat,  vel  cum  hypochondriasi  conjungitur. 
Aetate  multo  provectiore,  quamvis  rarius,  tamen 
accidit. 

E  sexibus,  viri  suo  impetui,  ob  foeminas  regu¬ 
lariorem  et  parciorem  modum  vivendi  degentes, 
sunt  procliviores. 

Temperamentum  corporis  partem  ejus  histo¬ 
riae  non  exiguam  constituit ;  sanguineum  fere 
semper  ejus  impetui,  proximi  phlegmaticum, 
et  hoc  multo  frequentius  quam  aut  melancholi¬ 
cum  aut  biliosum  extat.  In  quibusdam  tempe¬ 
ramento  sanguineo  praeditis  morbus  est  haere- 
ditarius,  quum  liberi  talium  parentum  ejus  im¬ 
petui  longe  frequentissme  sunt  proclives. 

Coelum,  ut  supra  dictum,  vel  remorando  vel 
promovendo  ejus  progressum,  vim  minimam 
habet.  Pro  longo  tempore,  absque  ulla  aggrava- 
tione  ejus  signorum  manifesta  apparente,  exis- 
tere  potest.  Gravis  Iracundia,  Studium  inten¬ 
sum,  Venus  immodice  culta,  Vita  ignava,  sed, 

prae  omnibus,  Intemperantia,  cum  plurimis  aliis 
causis,  huic  morbo  originem  praebere  dicuntur. 

In  quibusdam  regionibus  quam  in  aliis  magis 

grassatur.  In  illis  regionibus,  in  quibus  liquo- 

*  *  •  < 

res  spirituosi  et  fermentati  abundare  inveniun¬ 
tur,  frequentius  quam  in  aliis  in  quibus  hi  non 
suppeditantur,  occurrit. 

Dyspepsia  est  morbus  qui  nunquam  in  mor¬ 
tem  desinere  cognitus  est :  non  tantum  in  scir- 
rhum  pylori  vel  cardiae,  in  hypochondriasin,  sed 
etiam  in  melancholiam,  et  aliquando  in  ma¬ 
niam  desinere  eum  constat.  Rebus  sic  se  ha¬ 
bentibus,  est  medici  ad  historiam  et  progressum 
ejus  operam  dare. 

Nexus  qui  inter  dyspepsiam  et  hypochon¬ 
driasin  existere  reperitur,  non  est  perpetuus  et 
constans. 

Impetus  diuturnus  morbi  magnam  debilita¬ 
tem  corporis,  pallorem  faciei,  pulsum  debilem, 
et  etiam  syncopen  saepe  infert,  denique  solida 
simplicia  corporis  solvit.  Dyspepticos  maxime 
esse  obnoxios  hydropi  perhibetur.  Stadiis  pro¬ 
vectioribus  morbi,  febris  hectica,  cum  ejus  ca¬ 
terva  signorum,  simul  cum  sudoribus  colliqua- 

tivis,  facillime  occurrere  potest.  In  his  casi¬ 
bus  pulsus  est  celer,  aliquando  tardus,  sed  sem- 
per  debilis.  Motus  sanguinis  est  languidus, 
et  superficies]  corporis  sicca  et  rugosa  evadit. 
Aliis  temporibus  facies  tumescit  et  pallet  vel 
flavet,  ut  cadaveri.  Interdum  antequam  haec 
signa  occurrunt,  palpitatio  cordis  sentitur,  et 
non  raro  vehemens  spirandi  difficultas  urget. 
Interdum  caput  afficitur,  et  ingens  dolor  in 
partibus  ejus  diversis  adest. 

Hi  dolores  capitis  occurrentes,  punctum  par¬ 
vum,  quod  apice  pollicis  facile  obtegatur,  tan¬ 
tum  afficiunt ;  aliquando  punctum  dolens  in 
aciem  superciliarem  ;  quo  accidente,  suffusio 
oculorum  et  vertigo  saepissime  comitantur.  No¬ 
mina  diversa  his  inaequalibus  doloribus  e  situ, 
ut  cephalalgia,  hemicrania,  migram  vel  megrim 
et  crotophos,  imposita  sunt. 

Vertigo,  tinnitus  aurium  et  suffusio  capitis, 
quibus  visus  obtusus  accedit,  non  raro  eveniunt ; 
os  praeter  consuetudinem  est  siccum,  e  statu  lan¬ 
guido  cordis  et  arteriarum,  qui  non  solum  de¬ 
ficientem  fluxum  salivae  in  os,  sed  etiam  super¬ 
ficiem  corporis  ex  fluxu  minus  copioso  materiae 
perspirabilis,  siccam  reddit. 

Malus  sapor  oris  quoque  adest ;  lingua  est 
foeda  et  onerata ;  alvus  quoque  est  adstricta. 
Interdum  diarrhoea  sponte  ingruit,  quae  est 
symptomatibus  maxime  saevientibus  levamini, 
et  in  nonnullis  casibus  morbum  pro  tempore 
abstulit.  Diarrhoea  nimis  copiosa,  quod  condi¬ 
tionem  torpidam  alvi  efficit,  tamen  est  cavenda. 

Alvi  pigritia  ejus  fluxum  facile  sequi  potest, 
et  has  conditiones  duas  alvi  invicem  sibi  acces¬ 
sisse  saepe  notum  est.  Non  absurdum  sit  me¬ 
morare  mala,  quorum  dyspepsia  fit  affectus 
symptomaticus. 

In  calculis  renum,  ischuria,  graviditate,  me¬ 
norrhagia,  amenorrhoea  et  leucorrhoea,  fre¬ 
quenter  symptomatica  invenitur,  ut  et  in  scirrho 
pylori  et  jecinoris  duro. 

Scirrhus  pylori  ventriculi  ortum  dat  acces¬ 
sionibus  violentis  dyspepsiae,  quas  vomitus  hu¬ 
moris  nigri  multum  referentis  colorem  et  spissi¬ 
tatem  sedimenti  coffaeae  comitatur ;  aeger  fit 
macer,  et  succumbit  febri  hecticae.  Si  moles 
tumoris  sit  ingens,  scrutatione  cauta  sub  car¬ 
tilagine  ensiformi  percipi  potest. 

Professor  noster  jure  aestimandus,  Grego- 

mus,  se  vidisse  tumorem  scirrhosum  ex  ventri¬ 
culo  hominis  mortui  molis  aequalis  ejus  duorum 
pugnorum  conjunctorum  extractum  memorat, 
qui  pendebat  ex  una  ad  duas  libras. 

Alii  morbi  memorandi  in  quibus  dyspepsia 
est  symptomatica  sunt ;  haemorrhois,  asthma, 
phthisis  pulmonalis,  caeterique  affectus  pulmo¬ 
num,  et  podagra. 

Hoc  ostendit  arctum  nexum  qui  inter  ventri¬ 
culum  et  quodque  aliud  organon  corporis  exis- 
tit ;  adeo  ut  in  fere  omni  casu,  quo  morbus  ac¬ 
cidit  in  corpore,  ventriculus  primo  vel  ultimo 
mali  fiat  particeps. 


DE  SIGNIS. 


Cullenus  in  ejus  definitione  dyspepsiae  bre¬ 
vem  historiam  ejus  progressus  et  impetuum  tra¬ 
dit.  Sed  haec  signa  recensita  in  definitione  ejus, 
inter  sese  quod  ad  tempus  durationis  pertinet, 
quam  in  praesentia  unius  et  absentia  alius  non 
magis  differunt. 

Raro  accidit,  (si  unquam  dubitari  potest),  ut 

omnia  horum  in  eodem  homine,  uno  eodemque 

. 

tempore  occurrant :  temperamentum,  ratio  vi¬ 
vendi,  natura  et  qualitas  ciborum,  et  prae  om¬ 
nibus  status  ventriculi,  differentiam  egregiam 
in  fere  omni  homine  et  eodem  temporibus  di¬ 
versis  efficiunt.  Primum  indicium,  cui  Culle- 
nus  attentionem  nostram  dirigit,  est, 

Anoreocia . — Cum  hoc  accidit,  aeger  quanti¬ 
tatem  suam  solitam  cibi  in  ventriculum  sumere 
fastidit :  morbo  progrediente,  fastidium  alicu- 
jus  sibi  sub  forma  alimenti  oblati  sentit ;  in  qui¬ 
busdam  hoc  usque  ad  nauseam  ipsam  tendit  5 
aliquid  inertiae  et  fastidii  ullum  solitum  lu¬ 
sum  captandi  cum  eo  saepissime  conjungitur* 
Interdum  dolor  capitis,  sed  non  s  em  per  comita¬ 
tur.  Contra,  quidam  dyspepsia  graviter  vexati, 
minimum  incommodum  ex  anorexia  nunquam 
experiuntur,  sed  contrario  appetitu  insolito  bo¬ 
no  fruufttur. 

Anorexia  atoniam  fibrarum  motricium  et  va¬ 
sorum  ventriculi  indicat. 

Nausea  et  Vomitus ,  dyspepsia  valente,  frequen¬ 
ter  occurrunt.  Similiter  nonnullis  ex  aliis  indi- 

ciorum,  quidam  sunt  procliviores  ad  unum  vel 
alterum,  vel  utrumque,  quam  alii. 

Vomitus  in  fere  omni  stadio  dyspepsiae  oc¬ 
currit,  et  magis  minusve  saevit  ratione  habita 
vel  status  ventriculi  ipsius,  qualitatis  et  fortasse 
quantitatis  ingestorum,  quae  in  hoc  casu  crudi¬ 
tate,  acore  vel  putredine  inductis  offensionem  ef¬ 
ficiant.  Interdum  quidem  illis  in  ventriculum 
sumptis  rejectis,  hac  vi  salutari  naturae  diutius 
quam  in  sano  statu  hujus  organi  retinentur  ; 
quo  facto,  cruda  indigesta  materia  in  ventriculo 
volvens  sentitur,  multo  molestiae  et  sensus  op¬ 
pressionis  praecordiorum  inducto.  Quo  diu¬ 
tius  vel  brevius  hoc  durat,  eo  major  vel  minor 
fermentatio  superveniet.  Si  materies  cruda  e 
terra  natis  derivatur,  fermentationem  acetosam 
subit,  quae  cardialgiam  et  ejectionem  vel  vomi¬ 
tum  humoris  acris,  et  aliquando  singultum  in¬ 
ducit.  Si  contra  sit  substantia  animalis  quae 
fermentescit,  putridae  eructationi  acidi  oleosi 
fluidi,  quod  in  ignem  dejectum  facile  ardet,  ori¬ 
ginem  praebet;  eodem  tempore  aliquid  aeris 
putridi  vel  mephitici  ructu  ejicitur.  Interdum 
aer  deorsum  emittitur,  quo  facto,  alvus  mul- 


DE  DYSPEPSIA. 


11 


tum  distenta  levamen  statim  experitur.  Inter¬ 
dum  humor  emissus  ructu  est  amarus,  qui  prae¬ 
sentiae  bilis,  quam  continet,  tribuitur. 

Gastrodynici  est  molestum  et  torquens  genus 
doloris,  sensu  ardoris  circa  ventriculum  stipati. 
Plerumque  dapibus  lautis  prioris  noctis  accedit, 
praesertim  si  ventriculus  nisum  insolitum  in 
se  exinaniendo  exercuit ;  vel  e  defectu  debiti 
stimuli  ad  tunicas  internas  ventriculi,  quem  e- 
missio  omnium  contentorum  induxerit,  vel  e 
contractione  violenta  et  rigida  ejus  fibrarum 
musculosarum,  post  vim  immodice  distenden¬ 
tem  admotam,  oriri  videtur. 

Gastrodynia  affinis  est  affectio  spastica  ven¬ 
triculi  dicta  Anglice  cramp.  Haec  manifesta 
est  affectio  spasmodica,  et  ex  iisdem  causis  qui¬ 
bus  gastrodynia  oriri  potest.  Utraque  ab  antis- 
pasmodicis  et  sedantibus  levatur  et  removetur. 

In  carcinomate  et  schirro  ullius  partis  ven¬ 
triculi  dolor  pungens  et  lancinans  in  situ  partis 
morbosae  sentitur.  Sed  ex  gastrodynia  in  gra¬ 
du  et  diuturnitate  ejus  accessionis  differt,  et 
prae  omnibus  vomitione  nigra  quae  comitatur. 
Alvus  saepe  est  torpida  ex  emissione  abnormi 

bilis,  ex  quo  morbus,  ab  irritatione  inducta  de¬ 
positione  induratorum  stercorum,  multum  in¬ 
gravescit. 

Ex  chylo  non  regulariter  formato,  nutrimen¬ 
tum  idoneum  ad  sustinendum  corpus  necessa¬ 
rium  deficit ;  hinc  caro  marcet,  vires  et  spiritus 
deprimuntur,  et  multum  irritabilitatis  corporis 
et  animi  sequitur ;  hinc  hypochondriasis,  et  co¬ 
hors  molesta  signorum  inducitur. 

Attentio  sedula  ut  alvus  regulariter  vacuefiat 
a  medico,  qui  in  omni  casu  hoc  ut  prorsus  ne¬ 
cessarium  praescribere  debit,  est  adhibenda. 


CAUSAE. 

Nosologus  noster  venerandus  res  duas,  ut 
causam  proximam  dyspepsiae  agentes,  memorat. 

Primo ,  Succum  ventriculi  proprium  vitiatum 
aut  parciorem. 

Secundo ,  Aliquid  imbecillitatis,  jacturae  toni, 
et  actionis  debilioris  fibrarum  musculosarum 
ventriculi. 

Prima  originem  suam  secundae  debere  vide¬ 
tur.  Hoc  Cullenus  bene  perspexisse  videtur. 

Causae  remotae  sunt  plurimae,  et  in  multis 
casibus  ad  ullam  originem  difficulter  sunt  rele* 
gandae.  In  duas  classes  Cullenus  eas  dividit. 

Primo  ;  illas  quae  proxime  in  ventriculum 
ipsum  agunt. 

Secundo  ;  illas  quae  totum  corpus,  vel  partes 
particulares  ejus  ventriculum  turbantes,  affi¬ 
ciunt. 

Ex  omnibus  causis  recensitis  ut  dyspepsiam 
inducentibus,  nulla  eam  inducere  saepius  quam 
usus  immodicus  theae,  coffaeae,  nicotianae,  li¬ 
quorum  ardentium,  opii,  frequentium  crapula¬ 
rum  et  vomitus,  tendit. 

Conspectus  brevis  singularum,  non,  est  spe¬ 
randum,  inidoneus  putabitur. 

Thea  et  coffect  in  ventriculum  eorum  qui  im¬ 
modicam  quantitatem  utriusque  hauriuntur,  eo¬ 
dem  modo  ac  calidi  et  diluti  liquores,  generaliter 
agunt.  Primo,  distendendo  ventriculum  :  Se¬ 
cundo,  relaxando  et  debilitando  ejus  fibras 
musculosas.  Hic  effectus  diluentium  calido¬ 
rum  geoeratim,  a  nonnullis  negatur.  E  quacun- 

que  causa  oriatur,  illos,  quibus  mos  est  bibendi 
largas  potiones  infusi  theae,  gravibus  accessioni¬ 
bus  dyspepsiae  affici,  constat.  Illi  qui  huic  ex¬ 
cessui  indulgent  plerumque  inter  plebem  inveni¬ 
untur.  Doctor  Thomas  Smith  in  definitione 
sua  (c  de  actione  musculari ,  33  infusum  theae  vi¬ 
ridis  sensibilitati  nervorum  et  irritabilitati  fibra¬ 
rum  musculosarum  animalium  obesse  dicit. 

Nicotiana . — Usus  hujus,  an  forma  pulveris,  vel 
manducata,  aut  usta,  constitutioni  est  detrimen¬ 
to,  et  dyspepsiam  excitat.  Primo  dolorem  capi¬ 
tis,  vertiginem,  somnolentiam  et  statum  torporis, 
cum  omnibus  his  symptomatibus  quae,  ebrietate 
manente,  plerumque  existere  reperiuntur  ;  qua¬ 
lia  sunt  dolor  ventriculi,  nausea  violenta  et  vo¬ 
mitus;  his  effectibus  impetus  dyspepsiae  accedit. 

Liquores  distilati  et  fermentati . — Ex  omnibus 
causis,  quae  serius  ociusve  dyspepsiam  inferunt, 
nullae  effectus  magis  perniciosos  quam  abusus 
liquorum  fortium,  vel  in  statu  fermentato,  spi- 
rituoso  vel  vinoso,  edunt.  Longe  major  pars 
humani  generis  salutem  suam  usu  liquorum  ar¬ 
dentium  corrumpit.  Signa  quae  ebrietatem  ple¬ 
rumque  comitantur  nimis  sunt  cognita,  quin  hic 

ea  describere  opus  sit.  Ingens  debilitas  totius 
corporis,  cum  tremore  magis  minusve  intenso, 
et  depressione  generali  omnium  munerum  men¬ 
tis  sequuntur.  In  nullo  casu  generis  humani 
depravatio  quam  per  ebrietatem  magis  patet. 
Si  non  esset  abusus  liquorum  spirituosorum,  di¬ 
midiam  partem  illorum  malorum  quae  nunc 
constituunt  suum  catalogum  morborum  nosolo- 
gus  delere  posset. 

Opium  est  aliud  narcoticum,  et  omnium  vehe- 
mentissimum.  Eosdem  effectus  in  corpus  hu¬ 
manum,  qui  ex  abusu  liquorum  fortium  oriun¬ 
tur,  inducit.  Ab  usu  intempestivo,  ex  optimo 
remedio  venenum  infestissimum  evadit.  In 
largis  dosibus  adhibitum  torporem  totius  cor¬ 
poris,  et  praesertim  ventriculi  et  aliorum  instru¬ 
mentorum  concoquendi,  unde  concoctio  vel 
imperfecte  perficitur,  vel  prorsus  cessat,  indu¬ 
cit. 

Satietas  vel  nimia  ingurgitatio . — Actio  ventri¬ 
culi  tantum  stimulo  magnae  distensionis,  quan¬ 
tum  defectu  incitationis  ex  contractione  conti¬ 
nua  debilitetur.  Quantitas  cibi  igitur  in  ven» 


16 


DE  DYSPEPSIA. 


triculum  sumpti,  quod  ad  qualitatem  pertinet, 
plurimum  refert. 

Ventriculo  debilitato  vel  inanitione,  reple¬ 
tione,  vel  aliis  causis,  actio  ejus  corrumpi  obser¬ 
vatur. 

i» 

In  sano  statu  ventriculi  et  organorum  concoc¬ 
tionis,  fluxus  succi  gastrici  aliorumque  humorum 
qui  concoctioni  inserviunt,  copiae  cibi  sumpti  ra¬ 
tionem  habet.  Sed  nimia  quantitate  cibi  sump¬ 
ta  in  ventriculum,  distensio  inde  effecta  est  tan¬ 
ta,  e  fibrae  musculosae  adeo  intenduntur,  vel 
non  omnino  fluit,  vel  si  hoc  fit,  tam  parce  se¬ 
cernitur,  ut  in  massam  accumulatam  ciborum  in 
ventriculo  sumptorum  agere  non  pollet,  et  ideo 
quantitas  idonea  ad  prohibendam  fermentatio- 
nem  non  suppeditatur. 

Nimis  parca  diaeta  pariter  est  evitanda. 

Ab  experimentis  a  Spallanzani  et  Dumas 
institutis,  animalibus  diu  privatis  cibo  succum 
gastricum  non  generari  patet. 

Cibus  quem  ventriculus  difficulter  concoquit 
a  dyspepticis  prorsus  est  evitandus.  Plurimi 
cibi  hic  includuntur,  sed  caseus,  butyrum,  et 
omnes  substantiae  oleosae  et  crustum  pistum 

omnium  generum,  caro  fumata,  fruges  crudae 
vel  semicoctae,  sunt  frequentissimi. 

Vomitus  vel  arte  vel  sponte  excitatus  fibras 
motrices  ventriculi  debilitat,  et  igitur  est  se¬ 
dulo  cavendus. 

Secunda  classis  remotarum  causarum  com- 

•ai- 

plectitur  illas,  quae  in  corpus  vel  partes  vel  func¬ 
tiones  ejus  particulares  agunt.  Sub  hoc  capite 
sequentia  enumerantur :  Ignavia,  Motus  animi 
vexantes  et  abnormes,  Studium  intensum,  Ve¬ 
nus  immodica,  et  Atmosphaeria  h umida  et  fri¬ 
gida,  et  caetera. 

Ignavia . — Plerique  sic  degentes  dyspepsia 
semper  cruciantur.  In  his,  ex  habitu  ignavo 
vitae,  defectu  exercitationis  idoneae  corporis, 
qui  motu  humorum  circumeuntium  in  corpore 
non  probe  effecto,  functiones  animales  et  vi¬ 
tales  corrumpit.  Sanguis  inter  transeundum 
per  pulmones  imperfecte  reficitur,  secernen¬ 
da  et  excernenda  parce  effluunt,  unde  alvus 
tarda,  cibi  fastidium,  generalis  languor,  et  ruc¬ 
tus  acidi.  Facies  pallescit,  labris  color  ruber 
perit,  et  mens  magis  vel  minus  metu  inani  tur¬ 
batur.  Sic  morbus  in  stadiis  suis  provectioribus 

formam  hypochondriasis  induit,  quocum  et  me¬ 
lancholia  conjungitur. 

Motus  animi  turbare  ventriculum  et  organa 
concoctioni  inservientia,  et  sic  dyspepsiam  in¬ 
ducere,  cuique  est  familiare  ;  sed  quomodo  hoc 
fit  conjectura  sola  nititur.  Iram,  metum,  luc¬ 
tum  et  anxietatem  diversas  functiones  concoc¬ 
tionis  impedire,  quotidie  apparet.  Alicui  cibo 
accumbenti,  exempli  gratia,  appetitu  satis  bono, 
quaedam  infausta  suis  amicis  incidisse,  fertur, 
appetitum  et  desiderium  ullius  generis  cibi  sta- 
tim  amittit.  Hinc  illi  profundo  affecti  luctu, 
moerore  aliisque  motibus  animi  deprimentibus, 
magnam  depressionem,  flatum  et  putredinem 
experiuntur. 

Studium  literarum . — Plurimi  ex  sapientibus 
hodiernis,  multas  horas  indies  silentio  et  studiis 
intensis  tribuunt.  Gravibus  signis  dyspep¬ 
siae,  qualia  sunt  fastidium  cibi,  ructus  alicujus 
liquidi,  saepe  laborantes  reperiuntur,  et  hypo¬ 
chondriasis  haud  infrequenter  cum  ea  conjunc¬ 
ta  apparet.  Quod  natura  hominem  actioni  fecit, 
functiones  et  corporis  et  animi  illi  consilio  aptas 
ei  donavit,  adeo  ut  ex  his  probe  exercitis  salus 
oriatur. 

Venus  immodica . — Concubitus  vero  neque  ni¬ 
mis  concupiscendus, c(  neque  nimis  pertimescen¬ 
dus  est.”  “  Rarus  corpus  excitat,  frequens  sol¬ 
vit.”  Inquit  Celsus. 

Languor,  dolor  capitis,  vertigo,  et  lassitudo 
universa,  corpus  debilitatem  ostendunt ;  dum 
torpor  et  functiones  animi  turbatae,  praesertim 
memoria,  affectum  in  mentem  denotant. 

Aer  humidus  et frigidus . — De  effectu  aeris  hu- 
midi  et  frigidi  inter  homines  satis  convenit. 
Aer  frigidus,  et  praesertim  humidus  admotus, 
perspirationi  maxime  obest.  Sudore  impedito 
in  quibusdam,  dyspepsiae  per  hiemem  quam  per 
aestatem  procliviores  fiunt. 


DIAGNOSIS. 

Duo  morbi  sunt,  qui  quod  ad  signa  eorum 
pertinet,  dyspepsiam  multum  referunt  \  et  ab 
hac  attentione  sedula  tantum  dignosci  possunt. 
Hi  sunt  Pyrosis  et  Hypochondriasis.  Ex  hy- 
pochondriasi  dyspepsia  in  quibusdam  casibus 

Don  sine  difficultate  dignoscitur.  Haec  existere 
potest,  et  quidem  nulla  affectione  animi  ab  ea 
inducta,  adest  :  hypochondriasis,  contra,  nisi 
viribus  mentis  magis  vel  minus  turbatis,  nun¬ 
quam  fit. .  Dyspepsia  plerumque  est  morbus  ju¬ 
venili  aetati  peculiaris  :  hypochondriasis  in  aeta¬ 
te  provecto  saepissime  observatur.  Dyspepsia 
illos  temperamenti  sanguinei  frequentissime  ; 
hypochondriasis  melancholici  et  biliosi  vexat. 
In  illa,  mens  est  languida  et  timida  ;  in  hac, 
moerore  et  pigritia  afficitur,  et  metu  mali  vexatur. 


CURATIO. 

Priusquam  medicus  medelam  ingreditur  dys¬ 
pepsiae,  ad  omnes  illas  res  (quae  ex  aegro  ipso 
vel  ejus  amicis  disci  possunt)  cum  historia  et 
progressu  morbi  connexas,  et  prae  omnibus,  ad 
mores  et  modum  vivendi  aegri,  est  respicien¬ 
dum.  Perfectam  scientiam  horum  debet  esse 
medici  obtinere,  nam  absque  hac  conatus  ad  su¬ 
perandum  morbum  nunquam  fausti  evadent,  ut¬ 
cunque  magna  sit  peritia  et  valida  remedia  qui- 

bus  utitur.  Fortasse  curatio  hujus  morbi  magis 
hac  re  quam  illa  cujuslibet  alius  morbi  nititur, 
quum  diaetam  et  regimen  idoneum  praestare 
omnibus  remediis  praescriptis,  ab  experientia 
probatur. 

Aggredientibus  medelam  dyspepsiae  tria  con¬ 
silia  sese  offerunt. 

Primo ,  Amovere  remotas  causas,  quo  non 
effecto  dyspepsiam  nunquam  possumus  curare. 

Secundo ,  Obstare  vel  removere  illa  signa,  quae 
morbum  graviorem  vel  diuturniorem  reddunt. 

Tertio ,  Roborare  tonum  ventriculi. 

Ad  prius  consilium  implendum,  causis  remo¬ 
tis  existentibus,  nullam  curationem  posse  effici, 
patet.  Itaque,  imprimis,  opera  est  danda,  ut  has 
amoveamus,  quod  ex  hoc  successus  noster  in 
fugando  morbum  in  posterum  pendet.  Renun- 
ciare  voluptati  est  difficile  ;  et  consuetudinem 
infringere  fere  non  est  humanum.  Sed  nisi  hoc 
fiat,  dyspepsia  non  sanari  potest.  In  illis  dys- 
pepticis  in  quibus  proclivitas  ad  morbum,  vel 
haereditaria  vel  ex  temperamento  corporis  pe¬ 
culiari  oriens  adest,  indicia  urgentia  levare  et 
minuere  tantum  est  penes  medicinam.  Attentio 

sedula  adhibenda  ad  statum  alvi,  servando  eam 
regularem,  et  nunquam  sinendo  eam  sordibus 
adeo  onerari  ut  irritatio  cum  ventriculo  com¬ 
municetur,  ut  saepe  fit. 

Evacuatio  alvi  non  minus  potest  praescribi ; 
nam  in  talibus  constitutionibus,  quamvis  diaeta 
regularis  et  ratio  vivendi  parca  serventur,  tamen 
anorexia,  ructus  et  cardialgia  ex  nulla  alia  causa, 
nisi  conditione  alvi  neglecta,  oriuntur.  In  oc¬ 
currendo  et  corrigendo  notis  urgentibus,  talia 
medicamina  sunt  eligenda,  qualia  aegro  maxime 
conveniant. 

Generatim  infusum  tamarindi  cum  senna, 
sex  vel  septem  drachmis  phosphatis  sodae  ad¬ 
ditis,  satis  convenit.  Pilulae  ex  pulvere  jalapae 
et  extracto  cassiae  sennae  confectae,  vel  pilulae 
aloeticae  compositae,  in  numero  trium  vel  qua- 
tuor,  vel  ut  res  se  habeant,  exhibitae,  prodesse 
invenientur.  Cum  multum  flatus  dejectionem 
comitatur,  pilulae  aloes  et  assafoetida,  prorsus 
removendo  gravia  signa,  plurimum  valuerunt. 
In  nonnullis  casibus  in  quibus  haec  symptomata 
occurrunt,  adhibendo  tres  vel  quatuor  scrupu¬ 
los  pulveris  magnesiae  et  palmati  rhei,  et  quan- 

tum  aquae  menthae  piperitae  sufficiat  efficere 
ut  retineatur  in  ventriculo,  inultum  auxilium 
ortum  es t.  Simul  cum  his  medicaminibus,  talis 
victus  adhibeatur,  qualem  convenire  ventriculo 
experientia  testavih  Repletio  vel  distentio  ven¬ 
triculi  in  aliquo  modo  sedula  cura  est  evitanda. 

Secundum  consilium  usum  medicaminum  quo¬ 
que  postulat.  Ad  removendas  has  causas,  quae 
morbum  augent,  ad  tria  genera  signorum  opor¬ 
tet  attendere. 

Primo ,  Levare  et  removere  e  ventriculo  cru¬ 
ditates  quae  in  eo  adesse  videantur. 

Secundo ,  Corrigere  aciditatem  praesertim,  et 

Tertio ,  Obstare  alvi  tarditati. 

Materia  cruda  et  foetida  vel  sursum  vel  deor¬ 
sum  debet  expelli.  Vomitus  ad  illud,  et  purgan¬ 
tia  ad  hoc  efficiendum,  tentata  sunt. 

Vomitus  a  quibusdam  medicis,  sed  principiis 
minime  sanis,  quum  singulae  actiones  inordina¬ 
tae  fibrarum  musculosarum  ventriculi  neces¬ 
sario  morbum  augebunt,  quem  oportet  tollere, 
admotus  est.  Vomitus  in  fere  omni  casu  dys¬ 
pepsiae,  utpote  remedium  laedens  et  saltem  an¬ 
ceps,  est  evitandus.  In  illis  casibus,  quibus  su- 

pradistentio  ventriculi  ex  repletione  accidit,  vo¬ 
mitus  est  remedium  utile  et  prorsus  necessarium. 
Tantum  abest  igitur  quin  removere  crudem  ma¬ 
teriam  vomendo  conemur,  expulsio  ejus  purgan¬ 
tibus  est  tentanda.  Illa  purgantia,  quae  sunt 
naturae  blandae,  eodemque  tempore  agentis  o- 
portet  seligere.  Inter  haec  jalapa  locum  praeci¬ 
puum  habet.  Motum  peristalticum  intestino¬ 
rum  adhibita  in  parvis  dosibus  excitat,  et  stercus, 
quod  semper  est  aegro  levamini,  expellit.  Do- 
sis  jalapae  secundum  conditionem  ventriculi 
ratio  est  observanda.  In  magnis  dosibus  adhi¬ 
bita  vomitum  facillime  excitat,  quem,  ut  jam 
dictum  est,  oportet  nos  cavere.  Aloe  est  admo¬ 
venda,  et  jalapae,  quod  sit  mitior,  et  vis  purgans 
ejus  usque  ad  rectum  descendit,  praestat. 

Rheum  palmatum  locum  proximum  tenet,  vel 
cum  magnesia,  ut  supra  dictum,  conjunctum, 
vel  in  forma  pilularum  rhei  compositarum,  da¬ 
tum.  Pulvis  palmati  rhei  cum  pulvere  aroma¬ 
tico  vel  pulvere  zingiberi  commisceatur. 

Acor  est  corrigendus  antacidis  adhibitis.  Al- 
kalina  plerumque  admota  sunt.  Carbonas  potas- 
sae,  vel  supercarbonas  potassae,  quae  ammoniae 

et  aquae  calcis  praestat,  quod  supercarbonas 
potassae  est  medicamentum  jucundius  ventricu¬ 
lo  quam  carbonas  potassae,  unciae  quinque  vel 
sex  ejus  subinde  admoveantur. 

Ammoniae  vel  in  forma  carbonatis,  vel  solu¬ 
tionis  aquae  ammoniae  volatilis,  alcohol  ara- 
moniatum  aromaticum  in  fere  omni  casu  est 
anteferendum.  Quinque  vel  quindecim  guttae 
in  cyatho  aquae  fontanae  mala  acore  nata  ple¬ 
rumque  levant. 

Aqua  calcis  ad  corrigendum  acorem  et  resti¬ 
tuendum  tonum  ventriculi  praescripta  est. 

Carbonas  calcis  et  magnesia  ex  terris  maxime 
conceduntur.  Vim  et  firmitatem  ventriculo 
praebere  existimantur. 

Pulvis  carbonatis  calcis  compositus  praepa¬ 
ratio  est  optima,  et  formulam  jucundiorem  ven¬ 
triculo  efficit. 

Unum  incommodum  hanc  varietatem  absor¬ 
bentium,  nimirum  quod  constringere  alvum,  in 
quod  sedulo  est  cavendum,  tendunt,  comitatur. 

Magnesia,  contra,  modo  prorsus  contrario  a- 
git ;  dum  aciditatem  corrigit,  cum  acidis  salem 

medium,  qui  laxat  canalem  intestinorum,  for¬ 
mat. 

Carbonas  ferri  in  quibusdam  casibus  lauda¬ 
tur.  Attentio  ad  victum  sedulo  est  tribuenda. 

Illi  ad  cibi  fermentationem  acidam  proclives 
debent  evitare  fruges  crudae  et  male  coctae, 
panis  non  fermentatus,  omnis  generis  cibus 
difficilis  concoctu :  Acida  naturalia  plantarum 
liic  includuntur.  Evacuationes  regulares  per 
alvum  purgationibus  repletis,  per  longa  vel  bre¬ 
via  intervalla  inter  singulas  repetitiones  cathar- 
tici  datis,  semper  sunt  praeferendae. 

Submurias  hydrargyri,  consilio  expellendi 
atram  bilem  ex  intestinis,  praeceptus  est :  sed 
haec  nigra  bilis  in  corpore  humano  non  existit, 
nimirum  quod  veteres  eam  esse  putabant,  tan¬ 
tum  fuit  sanguis  cum  contentis  faeculentis  vel 
muco  intestinorum  mistus. 

Nullae  praeparationum  hydrargyri,  quum  om¬ 
nia  caetera  cathartica  praestant,  sunt  praescri¬ 
bendae. 

Tertium  consilium  est  restituere  robur  ventri¬ 
culi.  Plurima  medicamina,  ob  vires  suas  in  hac 

re  laudata,  sed  pauca  vel  nulla  vix  laudationes 
sibi  collatas  merentur. 

Amara  et  aromatica  sua  vice,  sed  maxime 
immerito,  elata  sunt. 

Tincturae  fere  semper  evitandae  sunt,  aliquan¬ 
do  tamen  levamen  pro  tempore  opitulantur. 
Sed  diuturna  exhibitio  ad  eventum  valde  in¬ 
faustum  ducunt.  Rebus  valde  postulantibus, 
tinctura  gentiana  composita,  vel  tinctura  colom- 
bo,  vel  tinctura  rhei  et  gentianae,  ex  plurimis 
ut  commodissimae  possunt  seligi. 

Leniter  stimulant,  et  saepe  flatulentiae  et  de¬ 
bilitati  ventriculi  occurrunt. 

In  gastrodynia  et  affectione  spastica  ventri¬ 
culi  sunt  utiles. 

Amara  astringentibus  juncta,  singulis  perse 
inefficacibus,  multum  profuerunt.  Utraque 
qualitas  cinchona  inesse  videtur.  Concreta, 
in  forma  infusi,  decocti  et  extracti  administra¬ 
ta  est. 

Utraque  forma  adhiberi  potest,  sed  ea  quae 
maxime  convenit  ventriculo  est  praeferenda. 
Quamvis  utilis  in  nonnullis  casibus,  pariter  ac 
alia  remedia  in  curatione  dyspepsiae  elusit. 

Cyathus  infusi  anthemidis  nobilis  quotidie 
mane,  ventriculo  jejuno  datus  est.  Nec  ea 
neque  ullum  aliud  amarum  est  diu  utendum. 

Praeparata  ex  ferro  in  curando  hunc  mor¬ 
bum  suam  laudem  adepta  sunt,  et  cum  majore 
fructu  quam  fortasse  ullum  aliud  genus  medi¬ 
caminum  ad  curandum  dyspepsiam  admotum. 
Haec  in  firmando  et  roborando  singula  solida 
relaxata  et  debilitata  sunt  utilia.  Motum  flui¬ 
dorum  languidum  firmant  et  celerant.  In  par¬ 
vis  dosibus  repetitis,  et  paulatim  auctis,  optime 
respondent.  Efficacissimus  generis  est  sulphas 
ferri.  In  largis  dosibus  exhibitum  nauseam  et 
turbationem  ventriculi  inducit.  Unum  granum 
sulphatis  ferri,  tria  extracti  cinchonae,  utilissima 
invenientur.  Tinctura  muriatis  ferri,  cum  ven¬ 
triculus  non  multum  irritatione  laborat,  recte 
datur.  Una  pars  tincturae  cum  tribus  vel  qua- 
tuor  partibus  tincturae  aromaticae  in  cyatho  a- 
quae  haustum,  utpote  chalybeas,  quod  ad  vires 
pertinet,  a  fontibus  maxime  celebratis  minerali¬ 
bus  haud  superandum,  constituit. 

Praeparationes  zinci  cum  variis  historiis  suc¬ 
cessus  alio  tempore,  et  inefficaciae  alio,  recenter 


DE  DYSPEPSIA. 


29 


introductae  sunt.  Et  oxidum  et  sulphas  zinci 
adhibita  sunt.  Oxidum  cum  amaris  et  anti- 
spasmodicis,  ut  valeriana,  conjunctum,  admo¬ 
tum  est. 

Oxydo  bismuthi  quoque  suae  laudes  non  de¬ 
sunt,  sed  experimenta  de  eo  adhuc  facta  ad  sta¬ 
biliendum  ejus  famam  non  sufficiunt. 

Praeparata  ex  aliis  metallis  in  curando  dys¬ 
pepsiam  quoque  famam  adepta  sunt.  Qualia 
sunt  arsenicum  et  argentum  (nitras  argenti.) 

Exercitatio  minime  est  omittenda,  et  in  sin¬ 
gulis  casibus  ad  vires  et  constitutionem  aegri 
semper  est  accommodanda. 

Exercitatio ,  praeparata  ex  ferro ,  et  regimen  ido¬ 
neum  servatum ,  sunt  tres  magnae  methodi,  quae 
a  medico  solerte  admotae,  ciere  ventriculum  ad 
robur  sanum  et  actionem  salutarem,  nunquam 
frustra  exercentur. 

Frigus  superficiei  corporis  admotum  univer¬ 
sum  corpus  roborandi  vim  habet.  Remedia 
tonica  praestantissima  in  nonnullis  casibus  su¬ 
perat.  Frigus  corpori  plurimis  rnodis  admo¬ 
vetur  :  lapsus  aquae,  vel  immersio  generalis  cor- 

poris  in  flumine  aquae  frigidae,  omni  alio  modo 
hactenus  exercito  praestat. 

Loci  ad  quos  dyspeptici  ob  aquas  minerales 
confugiunt  sunt  Peterhead,  Scarborough  et 
Tunbridge. 

